KURZUS: Gyártási folyamatok és szimulációs technikák

MODUL: I. modul: A gyártás szimuláció alapjai

4. lecke: Plant Simulation kezdőképernyő

| Cél: A tananyag célja, hogy a hallgató részletesen megismerje a Plant Simulation szoftver felhasználói kezelőfelületét.
Követelmények: Ön akkor sajátította el megfelelően a tananyagot, ha képes
önállóan egy új modellt létrehozni, elmenteni, visszatölteni, felsorolni a kezdőképernyő fő részeit, és azok láthatóságát megváltoztatni, definiálni az objektum elnevezésekre vonatkozó szabályokat, csoportosítani az eszköztárban található objektumokat.
Időszükséglet: A tananyag elsajátításához körülbelül 30 percre lesz szüksége.
Kulcsfogalmak
modell, objektum, MU.
1. Kezdőképernyő
Olvassa el a leírást, majd a szoftverben keresse meg és próbálja ki a kezdőképernyő funkcióit.
A szoftver telepítése után ismerkedjünk meg a kezdőképernyővel és tegyük meg az első lépéseket (kattintásokat).
Kezdőképernyő
11. ábra
A szoftver kezdőképernyőjén (11. ábra) három csoportra bontva különböző grafikus menüket találunk:
Modellek: a modellel kapcsolatos tevékenységeket találjuk meg itt: Új modell készítése, Modell fájl megnyitás, Legutóbbi modell betöltése, Legutóbbi modellek. Kezdő lépések: Példa modellek, Videók, Oktatólecke, Újdonságok. Az Újdonságok segítségével a súgóba jutunk ahol az előző verziókhoz képest történt fejlesztéseket láthatjuk. Itt a tartalomban és a tárgymutatóban is kereshetünk információkat, a modellezés során ez a menü az F1 nyomógomb segítségével érhető el. Az Példa modellek megnyitásával a tematikusan válogatott példamodellekhez férhetünk hozzá, amelyek segítségével betekintés nyerhető az egyes építőelemek különböző funkcióinak használatába. Az egyes példamodellekhez leírás is található. Web: Internetes támogató tevékenységek halmaza: Fórum, Twitter, Siemens Plant Simulation honlap.
Olvassa el és készítsen egy új modellt a leírásnak megfelelően.
Kezdőlap/Modellek/Új modell készítése grafikus menü segítségével tudunk új modell készíteni, vagy használhatjuk a Fájl/Új menüt is. Mindkét esetben egy párbeszédablakkal fogunk találkozni (12. ábra).
Modell típus kiválasztása
12. ábra
Ezen a felugró ablakon állíthatjuk be, hogy milyen típusú modellt szeretnénk létrehozni. Ezen a modellezés későbbi szakaszában szabadon módosíthatunk.
2. Felhasználói felület
Olvassa el és jegyezze meg milyen fő részei vannak a kezdőképernyőnek.
A Plant Simulation programablaka menüket, eszköztárakat és kommunikációs ablakokat tartalmaz (13. ábra):
Fő eszköztár (menüszalag) Osztálykönyvtár Kedvencek Eszköztár Konzol Állapotsor
Programablak
13. ábra
Fő eszköztár, menüszalag (14. ábra) kezdőlapja tartalmazza a szimuláció irányításához, használatához szükséges grafikus elemeket. Ezek alkalmazásáról a következő leckékben lesz szó.
Menüszalag
14. ábra
A megjeleníthető ablakok láthatóságát a fő eszköztárban az Ablak menüszalagon tudjuk változtatni, a grafikus menük be-ki kapcsolásával (15. ábra).
A szoftverben keresse meg a megjeleníthető ablakok láthatóságának be-ki kapcsolását és próbálja ki őket.
Megjeleníthető ablakok
15. ábra
Osztálykönyvtár: Az osztálykönyvtárban található minden olyan objektum ami a szimulációhoz szükséges. Az egyes elemek egyedileg definiálhatók, másolhatók, saját mappába rendezhetők. Kedvencek: A kedvencek eszköztár segítségével a gyorsabb elérés érdekében a szükséges Modell-ek elérési útvonalát tudjuk elmenteni és visszatölteni. Eszköztár: Az eszköztár gyors hozzáférést biztosít az osztálykönyvtárban található szimulációs objektumokhoz, grafikus elemek segítségével. Az eszköztárban található lapfülek és objektumaik az osztálykönyvtár objektumaira hivatkoznak. Konzol: A konzolban a szimulációs futás alatt információk jelennek vagy jeleníthetők meg (eredmény, hibajelzés, változó érték, átfutási idő). Állapotsor: Az állapotsorban a szimuláció futási üzemállapotáról kapunk visszajelzést.
Új modellfájl készítése esetén az osztálykönyvtárban végrehajtott módosításokat, hierarchikus mappaszerkezetet, modelleket, új objektumokat egy fájlban tudjuk lementeni. Mentés történhet a szoftver fejlécén található szabványos mentés ikon segítségével vagy a Fájl/Mentés; Fájl/Mentés másként menüpont kiválasztásával. A modell első mentésekor a fájl *.spp kiterjesztéssel kerül létrehozásra. Minden további mentéskor (az előző mentés felülírásakor) a szoftver létrehoz egy biztonsági mentést is *.bak kiterjesztéssel, amely az utolsó előtti mentést tartalmazza. Szükség esetén ezek a *.bak fájlok a Plant Simulation-ben közvetlenül megnyithatók.
Modell
A szimulációs folyamatok modell vázlatokban készíthetők el az anyagáramlási objektumok összekapcsolásával. Az osztálykönyvtár hierarchiáján belül tetszőleges számú új modell vázlat készíthető (16. ábra) osztálykönyvtár xy mappa/jobb egérgomb.
Új modell vázlat létrehozása
16. ábra
Olvassa el és jegyezze, meg milyen szabályok vonatkoznak az objektumok elnevezésére.
Az új modell vázlat hozzáadásának módszerével az osztálykönyvtárban új mappát is létre tudunk hozni, ezáltal saját mappastruktúra kialakítására is lehetőség van. A mappákat, a modelleket és a lecke további részében ismertetett objektumokat is át lehet nevezni az egyszerűbb azonosítás érdekében. Az átnevezést az objektum/mappa/modell kijelölése után az F2 billentyű lenyomásával vagy jobb egérgomb/átnevezés-el végezhetjük el.
Az objektumok elnevezéseinek vannak szabályai, amelyeket az objektumorientált programozott környezet miatt be kell tartani, helytelen elnevezés során hibaüzenetet küld a rendszer. A szabályok a következők:
az elnevezést mindig betűvel kell kezdeni, amit betűk vagy számok követhetnek, speciális karakterek nem, az elnevezés karakter-folytonos legyen, nem szerepelhet bent szóköz, nem tartalmazhat parancsokat (pl. if, then, else, from, until, loop stb.), egy elnevezés egy névterületen belül csak egyszer fordulhat elő.
Olvassa el és jegyezze meg az eszköztárban található objektumok lapfülek szerinti csoportosítását.
A modell vázlatban történő modellezéshez az egyes építő elemeket, objektumokat a Eszköztár-ból húzd és ejtsd módszerrel (drag and drop) tudjuk a vázlatbaba helyezni. Az objektumok az eszköztárban funkciójuk alapján lapfülekre vannak csoportosítva:
Anyagáram: az anyagáramlás modellezésére szolgálnak, az egyszerű művelettől a bonyolult funkciójú objektumokig számos elem található itt.
Anyagáram eszköztár
17. ábra
Folyadékok: szabadon áramló anyagok szimulálására, folyékony, gáznemű vagy önthető formában.
Folyadékok eszköztár
18. ábra
Erőforrások: a dolgozók és erőforrásaik modellezését támogató objektumok találhatók itt.
Erőforrások eszköztár
19. ábra
Információ áram: Vezérlések, táblázatok, változók használatát és az eredmények feldolgozását támogató objektumok listája.
Információ áram eszköztár
20. ábra
Felhasználói felület: eredmények, statisztikák gyűjtését, vizualizálását támogató valamint kezelőfelület készítésére használatos objektumok listája.
Felhasználói felület eszköztár
21. ábra
Mozgó egységek: az anyagáramlási objektumokon mozgó objektumok listája. A mozgó objektumokat a tananyag további részében MU (movable units - mozgó/mozgatható alkatrészek) rövidítéssel használjuk, amelyek az egyik anyagáramlási objektumtól a másikig mozognak a szimulációs modellben. Az MU-kat sosem húzd és ejtsd módszerrel kell a modell vázlathoz adni.
A mozgó objektumoknak három típusa lehetséges: Darab, Konténer, Szállítóeszköz, ezek felhasználásával a fizikai valóságnak megfelelően a modellezni kívánt rendszerek leképezhetőek.
Mozgó egységek eszköztár
22. ábra
Eszközök: Információ gyűjtő és speciális objektumok listája.
Eszközök eszköztár
23. ábra
Mértékegység
A kép alapján állítsa be a modelljében a mértékegységeket.
A modellezés során lehetőség van az alkalmazott adattípusokhoz a megfelelő mértékegység beállítására (24. ábra). Fájl/Beállítások/Mértékegységek fül.
Mértékegységek beállítása
24. ábra
Kiegészítések
Az Osztálykönyvtár bővíthető további Plant Simulation alkalmazásokkal, ezek általában opcionális modulok amelyekhez külön licenc szükséges. Kezdőlap/Osztálykönyvtár kezelése
ActiveX vezérlőkhöz szükséges interfész, adatcserére szolgál, GA - Genetikus algoritmus, a modell automatikus optimalizálására szolgál, Gantt - termelési tervek grafikus megjelenítése és módosítása, ODBC kétirányú adatcsere interfész Windows ODBC alapú adatforrásokhoz, Oracle adatbázishoz kapcsolódó interfész, Socket szabványos TCP/IP protokoll alapú alkalmazáshoz kapcsolódó interfész, VSM értékáram elemzési modul, SIMIT - interfész a folyamatvezérlő eszközök között pl. PLC, PLSIM Advanced - segítségével virtuális PLC-k funkciói szimulálhatók, OPC UA - vezérlési és automatizálási technológiai rendszerek közötti adatátviteli interfész valós idejű, egységes architektúrájú hozzáférést biztosít.

| Önellenőrző kérdések
1. Sorolja fel a kezdőképernyő fő részeit!
2. Sorolja fel, milyen szabályok vonatkoznak az objektumok elnevezésére!
3. Sorolja fel, hogy az eszköztárban található objektumok milyen lapfülek szerinti vannak csoportosítva!